Document ID: /roh_data/filtered/fineweb-2-filterrobots_roh.jsonl.gz/62118

Suenter viaspras
Suenter viaspras
Reminiscenzas ord la Val Tujetsch
da Guglielm Gadola
Cumpariu en Glogn 1937
Remarca: Questa skizza cultur-historica havein nus scret sin fundament d'enzaconts fragments de rev. pader Baseli Berther p.m., che nus havein per part schau star grad eri e per part ligiau ensemen. Pli che la secunda mesadad havein nus sez componiu per arundar il maletg. Quella part havein nus assimilau ton sco pusseivel al stil da pader Baseli Berther. Ella sefundescha sin notizias cultur-historicas ord la Val Tujetsch, che sesanflan ella biblioteca romontscha a Mustér, sco era sillas notizias sur dil derscher chischner, che nus havein supplicau e retschiert da sgr. Felici Monn, Camischolas. Ad el engraziein nus era cordialmein, ch'el ha repassau il manuscret e curregiu il lungatg da Tujetsch, che nus savevan era „da bueb". Sco Muoth, raquenta era pader Baseli egl imperfect e perquei havein era nus raquintau il bia en quei temps.
Oragiu sut il vitg Rueras stevan gia daditg duas grondas plunas lenna. Ei mav'ussa encunter la primavera e sin las plunas era la neiv stulida. Ins veseva bein, che las cauras dil vitg havevan fatg savens cheu lur excursiuns d'unviern e ch'ellas havevan priu suenter quei che sigir e scursel havevan schau anavos egl uaul.
Cuntinuaziun cun: Suenter visapras